google/wiki40b huggingface dataset:
हव्वा

हौवा (हिब्रू : חַוָּה‎, Ḥawwāh प्राचीन हिब्रू में; 'खवा' आधुनिक इजरायली हिब्रू में; अरबी में : حواء‎) अब्राहमिक धर्मों के मिथक के अनुसार प्रथम स्त्री थी जिसे ईश्वर ने बनाया। उसके पति का नाम आदम (Adam) था।
प्रचलित व्युत्पत्ति के अनुसार हौवा का अर्थ है 'सभी मनुष्यों की माता'। ईश्वर ने हौवा की सृष्टि करके आदम को उसे पत्नी स्वरूप प्रदान किया था। वह अपने पति के अधीन रहते हुए भी आदम की भाँति पूर्ण मानव है। बाइबिल में प्रतीकात्मक ढंग से शैतान द्वारा हौवा का प्रलोभन चित्रित किया गया है। उसके अनुसार शैतान साँप का रूप धारण कर ईश्वर की आज्ञा का उल्लंघन करने के लिए हौवा को प्रेरित करता है और बाद में हौवा अपने पति को भी वैसा ही करने के लिए फुसलाती है (दे. आदम, आदि पाप)। संत पाल अपने पत्रों में शिक्षा देते हैं। कि ईसा रहस्यात्मक रूप से द्वितीय आदम हैं जो प्रथम आदम का उद्धार करते हैं। इस शिक्षा के आधार पर ईसा की माता मरियम को द्वितीय हौवा माना गया है, वह ईसा के अधीन रहकर और उनके मुक्ति कार्य में सहायक बनकर प्रथम हौवा का उद्धार करती हैं।
अध्यास

अध्यास भाष्य

आदि शंकराचार्य ने वेदान्तसूत्र के भाष्य की जो भूमिका लिखी, उसे अध्यासभाष्य कहा जाता है। यह कोई भाष्य नहीं है बल्कि एक स्वतंत्र रचना है जो उनके मुख्य रचना (वेदान्तसूत्र भाष्य) के प्राक्कथन के रूप में था।
अध्यासभाष्य कई तरह से विलक्षण कृति है। यह एक लघु रचना है जिसमें ५० से भी कम श्लोक हैं जो पांच भागों में विभक्त हैं।
मातृवंश समूह ए

मनुष्यों की आनुवंशिकी (यानि जॅनॅटिक्स) में मातृवंश समूह ए या माइटोकांड्रिया-डी॰एन॰ए॰ हैपलोग्रुप A एक मातृवंश समूह है। यह मातृवंश मूल अमेरिकी आदिवासी समुदायों, पूर्वी साइबेरिया के लोगों और कुछ पूर्वोत्तर एशिया के लोगों में पाया जाता है। चुकची, एस्किमो और अमेरिका की ना-देने जनजातियों में यह सब से आम मातृवंश है। ७.५% जापानी और २% तुर्की लोगों में भी यह पाया जाता है।
अनुमान लगाया जाता है के जिस स्त्री के साथ इस मातृवंश की शुरुआत हुई वह आज से लगभग ५०,००० साल पहले पूर्वी एशिया या मध्य एशिया की निवासी थी।
ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह ए और मातृवंश समूह ए), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
चौडण्डी

चौडण्डी नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
थॉमस बिल्यु

क्वेस्ट न्यूट्रिशन

 बील्यू ने रॉन पेनाना और माइक ओसबोर के साथ-साथ 2010 में क्वेस्ट पोषण की स्थापना की। कंपनी अपने पहले 3 वर्षों में 57,000% की वृद्धि हुई, और 2014 में संयुक्त राज्य अमेरिका में इंक 500 सबसे तेजी से बढ़ती कंपनियों पर # 2 स्थान पर थी। 2013 तक कंपनी ने 200 से अधिक लोगों को रोजगार दिया और 82 मिलियन डॉलर से अधिक का नफा किया। 2015 के अंत तक, क्वेस्ट 70 से अधिक देशों में 40,000 से अधिक अंक वितरण पर बेचा गया था। 2016 तक, क्वेस्ट न्यूट्रिशन ने 1,300 पूर्णकालिक कर्मचारी और 1,000 से अधिक अंशकालिक दूतों को रोजगार दिया।
 बील्यू ने कहा है कि क्वेस्ट न्यूट्रिशन के साथ उनका लक्ष्य चयापचय संबंधी बीमारी को समाप्त करना था और यह दिखाना था कि भोजन "आपके लिए अच्छा हो सकता है और तब भी स्वादिष्ट" हो सकता है।

 इंपैक्ट थ्योरी 

अक्टूबर 2016 में बिलीयु और उनकी पत्नी लिसा ने एक लाभकारी मीडिया कंपनी इंपैक्ट थ्योरी की शुरुआत की, जो "वैश्विक संस्कृति को प्रभावित करने के लिए वाणिज्य की आत्मनिर्भर शक्ति का लाभ उठाने के लिए" तैयार की गई। प्रभाव सिद्धांत में 3-चरण की व्यावसायिक योजना है: चरण 1: सामुदायिक भवन। चरण 2: इनक़्युबेशन स्टेज 3: बिल्डिंग और सेलिंग जून 2017 तक, इंपैक्ट थ्योरीअभी भी इसके पहले चरण में है, इसके सोशल मीडिया प्लेटफार्मों पर 200,000 से अधिक अनुयायी हैं।
 इंपैक्ट थ्योरी दुनिया के सबसे सफल लोगों में से कुछ लोगों को सफलता की मानसिकता को विकसित करने के लिए सिखाने के लिए बलियु द्वारा होस्ट किए गए एक लंबे फॉर्म मुलाकात टॉक शो को प्रकाशित करता है। उल्लेखनीय मेहमानों में माइकल स्ट्रैहन, जॉन पॉल डेजोरिया, गैरी वेयनेरचुक, मेल रॉबिंस और टिम फेरिस शामिल हैं।
गुइझोऊ

लोग और संस्कृति

लोक-जातियों के हिसाब से, गुइझोऊ चीन के सबसे विविध प्रान्तों में से है। यहाँ ३७% लोग ग़ैर-हान चीनी जातियों के हैं। इनमें मियाओ, याओ, यी, चिआंग, दोंग, बूयेई, बई, तुजिया, गेलाओ और सुई जातियों के लोग शामिल हैं। यहाँ के दोंग लोगों का ढके हुए पुल बनाने का एक पारंपरिक तरीक़ा है। इन्हें 'हवा और बारिश के पुल' कहा जाता है और यह प्रांत में कई स्थानों पर देखे जा सकते हैं। चीन में 'एक दम्पति, एक बच्चा' वाला क़ानून सख़्ती से लागू होता है लेकिन इस प्रांत में हर स्त्री के औसत २.१९ बच्चे होते हैं, जो की चीन में सबसे ऊँचा बाल-जन्म दर है।

मौसम

गुइझोऊ प्रांत का मौसम नम और तापमान मध्य दर्जे का है। जनवरी में तापमान १ से १० °सेंटीग्रेड के दरम्यान और जुलाई में १७ से २८ °सेंटीग्रेड के दरम्यान रहता है।
रहित

"रहित" का अर्थ है किसी वास्तु के बिना जैसे दुःख-रहित जीवन।
रहू घाट

रहू घाट भारतीय राज्य राजस्थान के करौली जिले में चम्बल नदी पर स्थित एक प्राकृतिक झरना है। यह मंडरायल कस्बे से लगभग 8 किलोमीटर उत्तर-पूर्व में, रान्चोली नामक गाँव के समीप स्थित है। आसपास के लोग यहाँ झरने के प्राकृतिक दृश्य को देखने और पिकनिक मनाने आते हैं।

भूगोल

रहू घाट की भौगोलिक अवस्थिति 26.328 उत्तर अक्षांश एवं 77.319 पूर्व देशांतर पर है। यह चम्बल नदी के उस हिस्से में पड़ता है जहाँ यह नदी राजस्थान और मध्यप्रदेश के बीच सीमा बनाती है। यहाँ एक जलविद्युत केंद्र वर्ष 1994 से प्रस्तावित है जिसे अभी तक मंजूरी नहीं मिल पायी है।
1993 पायलट पेन टेनिस

पुरुष एकल

मार्क रोसे ने  माइकल चाँग को 6–4, 3–6, 6–1 से हराया।
प्राग

इतिहास

अपने अस्तित्व के हजारों वर्षों के दौरान, यह शहर उत्तर में स्थित प्राग के किले से दक्षिण में व्यास्राद के किले तक फैलते हुए, एक आधुनिक यूरोपीय देश, और यूरोपीय संघ के एक सदस्य देश, चेक गणराज्य की राजधानी बन गया।

भूगोल

प्राग वल्टावा नदी के किनारे पर स्थित है। प्राग बोहेमियन बेसिन के केंद्र में 50°05"एन और 14°27"ई अक्षांश पर स्थित है, इस प्रकार यह लगभग फ्रैंकफर्ट (जर्मनी); पेरिस (फ्रांस); और वैंकूवर (कनाडा) के समान अक्षांश में स्थित है।

जलवायु

प्राग में आर्द्र महाद्वीपीय जलवायु (कोपेन डीएफबी) है। सर्दियों में बहुत कम धूप के साथ औसत तापमान जमने के बिन्दु के पास तक पहुच जाता हैं। नवंबर के मध्य से मार्च के मध्य तक हिमपात आम बात है, और 20 सेमी (8 इंच) तक बर्फ जमा हो जाना सामान्य हैं। ग्रीष्मकाल के दौरान आमतौर पर अधिक धूप होती है और अधिकतम तापमान 24 डिग्री सेल्सियस (75 डिग्री फारेनहाइट) तक पहुंच जाता हैं। यद्यपि गर्मियों में रात में भी काफी ठंड हो जाती हैं। प्राग (और बोहेमिया के अधिकांश निचले क्षेत्र में) में वर्षा कम होती है (मात्र 500 मिमी[20 इंच] प्रति वर्ष) क्योंकि यह सूडेट्स और अन्य पर्वत श्रृंखलाओं की बारिश की छाया में स्थित है।

संस्कृति

शहर पारंपरिक रूप से यूरोप के सांस्कृतिक केंद्रों में से एक है, जहाँ कई सांस्कृतिक कार्यक्रम होते हैं। कुछ महत्वपूर्ण सांस्कृतिक संस्थानों में नेशनल थिएटर (नॉरदनी डिवाडलो) और एस्टेट्स थियेटर (स्टोवोवस्के या टिलोवो या नोस्टीकोवो डिवाडलो) शामिल हैं, जहां मोजार्ट डॉन गियोवानी और ला क्लेमेन्ज़ा डि टिटो के कार्यक्रम हुए थे। अन्य प्रमुख सांस्कृतिक संस्थान में रूडोल्फिनम हैं जोकि चेक फिलहारमोनिक ऑर्केस्ट्रा और म्यूनिसिपल हाउस का घर है जोकि प्राग सिम्फनी ऑर्केस्ट्रा के लिये प्रसिद्ध है।
यूरोप में कम लागत वाली हवाईयात्रों की वृद्धि के साथ, प्राग एक लोकप्रिय सप्ताहांत शहर गंतव्य बन गया है। जिससे पर्यटक अपने कई संग्रहालयों और सांस्कृतिक स्थलों के साथ-साथ अपने प्रसिद्ध चेक बियर और भोजन का लुफ़्त उठाते है। शहर में एडॉल्फ लॉस (विला म्युलर), फ्रैंक ओ. गेहरी (डांस हाउस) और जीन नोवेल (गोल्डन एंजल) सहित कई प्रसिद्ध आर्किटेक्ट्स द्वारा बनाये गये भवन हैं।

अर्थव्यवस्था

प्राग की अर्थव्यवस्था का चेक जीडीपी का 25% है, जिससे यह देश की सबसे ज्यादा क्षेत्रीय अर्थव्यवस्था है। यूरोस्टैट के मुताबिक, 2007 तक, इसकी सकल घरेलू उत्पाद प्रति व्यक्ति क्रय-शक्ति समता €42,800 थी। 2016 में प्राग युरो की जीडीपी के अनुसार शहर की सूची में 6वें स्थान पर था।
अकादमिक वर्ष

एक अकादमिक वर्ष समय की एक अवधि हैं जिसका उपयोग अध्ययन की मात्रा को मापने के लिए विद्यालयों, महाविद्यालयों और विश्वविद्यालयों द्वारा किया जाता हैं।
ईसाई खण्ड

ईसाई खण्ड (अंग्रेज़ी: Christian Quarter, क्रिस्चियन क्वार्टर; अरबी: حارة النصارى, हरात अल-नसारा; हिब्रू: הרובע הנוצרי, हा-रोवा हा-नोस्ट्री) पुराने यरुशलम शहर के चार खण्डों में से एक है, अन्य तीन यहूदी खण्ड हैं, मुस्लिम खण्ड और आर्मेनियाई खण्ड पुराने शहर के उत्तर-पश्चिमी कोने में स्थित है, जो उत्तर में न्यू गेट से पुराने शहर की पश्चिमी दीवार के साथ-साथ जफ्फा गेट तक है, दक्षिण में पश्चिमी दीवार मार्ग, और ​​पूर्व में दमिश्क गेट तक फैला है। ईसाई खण्ड में करीब 40 ईसाई पवित्र स्थान हैं उनमें से एक पवित्र कब्र वाला चर्च है, जो ईसाई धर्म के सबसे पवित्र स्थलों में से एक है।
२०१५ हज भगदड़

पृष्ठभूमि

हज यात्रा मक्का में होने वाली मुस्लिमों की एक तीर्थ यात्रा है जो उन्हें जीवन में कम से कम एक बार करनी होती हैं। परंपरानुसार इसके दौरान तीर्थयात्रियों को विभिन्न रीतियाँ निभानी होती हैं जिनमे से एक है शैतान को पत्थर मारना (अरबी: رمي الجمرات‎ ramī aj-jamarāt) जो कि मीना में स्थित जमारात पुल के पास है। यह शहर मक्का से कुछ मील दूर है। जामारात पुल एक पांच मंजिला पैदल पुल है जिसपर से तीर्थयात्री जमारात पत्थरों (शैतान) पर कंकड़ मार सकते हैं। पत्थर मारने का यह रिवाज़ तीर्थयात्रा का अंतिम पडाव है और अक्सर इसे बहुत ज्यादा भीड़, कम जगह और कम समय की वजह से हज यात्रा का सबसे खतरनाक हिस्सा माना जाता है। पहले भी तीर्थ यात्रा के इस पड़ाव पर ढेरों भगदड़ के हादसे हो चुके हैं। 
२००६ में हुए इसी तरह की एक घटना में ३४६ लोगों की मृत्यु हो गयी थी जिसकी वजह से सऊदी सरकार को इस शहर में ढाँचागत व्यवस्थाओं में सुधार के कदम उठाने पडे थे। ११ सितम्बर २०१५, को ही हज यात्रा शुरु होने से हफ्तों पहले मक्का की एक मस्जिद में एक विशाल क्रेन के गिरने से ११८ लोग मारे गये।
१७ सितम्बर २०१५, को १००० से ज्यादा तीर्थयात्रियों ने अपने होटल आग लगने की वजह से छोड़ दिए, इस घटना में २ इंडोनेशियाई नागरिक घायल हो गये थे।
सऊदी अरब की सरकार ग्रैंड मस्जिद के विस्तार में ६० अरब डॉलर का निवेश कर रही थी जिसमें काबा स्थित है। यहां १ लाख से ज्यादा सुरक्षाकर्मी व ५००० से ज्यादा सीसीटीवी कैमरे भीड़ पर नज़र रखने के लिये लगे हुए थे।

हताहतों की संख्या

सऊदी नागरिक सुरक्षा निदेशालय के अनुसार इसमें कई देशों के नागरिक थे ' ईरान की सरकारी समाचार एजेंसी आईआरएनए (IRNA) के अनुसार मची भगदड़ में १३१ ईरानी तीर्थयात्रियों की मौत की घोषणा की थी। इस भगदड़ में चाड नाइजीरियाई और सेनेगल तीर्थयात्रियों की भी बड़ी संख्या मौतें हुई हैं '
विंशतभुज

ज्यामिति में विंशतभुज (अंग्रेज़ी: icosagon) बीस भुजाओं वाला बहुभुज है। किसी भी विंशतभुज के आंतरिक कोणों का योग 3240 डिग्री होता है।
किसी सम विंशतभुज का प्रत्येक कोण 162° होता है, अर्थात प्रत्येक बाह्य कोण का मान 18° है।
सम विंशतभुज का निर्माण सम-दशभुज के भुजा-द्विभाजन द्वारा किया जा सकता है।

उपयोग

चूँकि यह एक वृत्त से बहुत निकट होता है लेकिन वृत्त नहीं होता अतः समविंशतभुज का उपयोग कुछ विशेष खेलों में किया जाता है।
विलियम शेक्सपीयर की अभिनय कम्पनी के बाहरी नाट्य के बाहरी द्वार पर स्थित ग्लोब में भी १९८९ में विंशतभुज का उपयोग किया गया।
इश्क़ इन पेरिस

पटकथा

फिल्म में इश्क़ (प्रीति ज़िंटा) अभिनेत्री है जिसकी मां फ्रांसीसी हैं और पिता भारतीय। वो अपनी मां (इसाबेल अदजानी) के साथ पेरिस में रहती है। उसके माता-पिता में तलाक हो चुका है। इश्क, एक हंसती खेलती मस्तमौला लड़की है। लेकिन उसे शादी से नफ़रत है। इस दौरान एक बार यात्रा के दौरान उसकी मुलाक़ात आकाश (रेहान मल्लिक) से होती है। आकाश एक भरतीय लड़का है जो लंदन में रहता है और उसे भी शादी से नफ़रत है। समान विचारों के साथ इनमें दोस्ती हो जाती है और एक दूसरे के साथ समय बिताने का सिलसीला आरम्भ हो जाता है। दोनों एक दूसरे को मन ही मन चाहने लगते हैं लेकिन आकाश को वापस जाना पड़ता है और वो एक दूसरे से दूर हो जाते हैं।
अपने करीबी दोस्त की शादी में आकाश पेरिस आता है और वहाँ इनका पुनः मिलन होता है। दोनों एक दूसरे के वापस करीब आते हैं और अब उनमें शारीरिक संबंध बन जाता है। आकाश को इशक़ के प्यार का एहसास होता है और वह उसके सामने विवाह का प्रस्ताव रखता है लेकिन अपने माता-पिता के प्यार को ध्यान में रखते हुए इश्क़ इस प्रस्ताव को ठुकरा देती है।
सपने सुहाने लड़कपन के

कथानक

गुंजन को उसकी माँ स्नेहा की मृत्यु के बाद उसकी माँ की बड़ी बहन शैल के साथ रहने के लिए भेजा जाता है। दयाल, शैल के पति है और उन्होंने अपने परिवार के लिए सख्त नियम बनाया हुआ है हालांकि, गुंजन के लिए एक मुक्त उत्साही माहौल तैयार किया जाता है परन्तु बनारस के छोटे से शहर में अकेलापन महसूस होता है। लेकिन कुछ समय बाद वह रचना के साथ घुल मिल जाती है और गुंजन खुद को इस नए परिवार में समायोजित कर लेती है। धीरे - धीरे एक सुंदर प्यारे बंधन में बंधी दो बहनों के बीच प्रारंभिक संघर्ष शुरू होता है।
इलेक्ट्रॉनिक परिपथ सिमुलेशन

किसी परिपथ के गणितीय मॉडल का उपयोग करके उसके व्यवहार के बारे में बताना इलेक्ट्रॉनिक परिपथ सिमुलेशन (Electronic circuit simulation) कहलाता है। आजकल कम्प्यूटर सोफ़्टवेयर इस काम के लिए उपयोग किए जाते हैं। अधिकांश महाविद्यालय और विश्वविद्यालय इस तरह से सॉफ्टवेयरों का उपयोग करते हुए छात्रों कोइलेक्ट्रॉनिकी की शिक्षा देते हैं क्योंकि ये सॉफ़्तवेयर अत्यन्त शुद्ध परिणाम देते हैं और अत्यन्त शीघ्र परिणाम देते हैं।
2017 स्टॉकहोम हमला

हमला

हमला मध्य स्टॉकहोम के भीड़भाड़ वाले ड्रॉटिगंन स्ट्रीट में हुआ था इसी जगह के करीब 2010 में एक व्यक्ति ने खुद उड़ा लिया था। घटनास्थल से भारतीय दूतावास महज सौ मीटर की दूरी पर स्थित है।
अच्युत पटवर्धन

जीवनी

अच्युत सीताराम पटवर्धन का जन्म ०५ फ़रवरी सन् १९०५ को हुआ था। उनके पिता श्री हरि केशव पटवर्धन अहमदनगर में वकील थे। वह छ: भाइयों में दूसरे क्रम के थे।
अच्युत पटवर्धन की प्राथमिक एवं माध्यमिक शिक्षा अहमदनगर में ही हुई। इसके बाद उन्होने सेंट्रल हिन्दू कॉलेज, बनारस से बीए एवं एम ए उतीर्ण किया। उनका विषय 'अर्थशास्त्र' था और उन्होने प्रथम श्रेणी प्राप्त की। अच्युत का अपना परिवार तथा जिस परिवार ने उन्हें पाला-पोषा वह परिवार, दोनों ही थियोसोफिस्ट थे। अतः उन्हें उस कालेज में शिक्षा के लिए भेजा गया था जिसकी स्थापना श्रीमती एनी बेसेन्ट ने किया था। वह कॉलेज के प्राचार्य डॉ जीएस अरुनडाले, डॉ एनी बेसेन्ट तथा प्रोफेसर तेलंग के सम्पर्क में रहे। उनके सानिध्य के कारण वे अध्ययनशील, ध्यानधारी (meditative) तथा आत्मसंयमी बनाया।
संधि (व्याकरण)

अयादि संधि

ए, ऐ और ओ औ से परे किसी भी स्वर के होने पर क्रमशः अय्, आय्, अव् और आव् हो जाता है। इसे अयादि संधि कहते हैं।
(क) ए + अ = अय् + अ ; ने + अन = नयन 
(ख) ऐ + अ = आय् + अ ; गै + अक = गायक
(ग) ओ + अ = अव् + अ ; पो + अन = पवन 
(घ) औ + अ = आव् + अ ; पौ + अक = पावक
औ + इ = आव् + इ ; नौ + इक = नाविक
लौंग लाची (गीत)

संगीत वीडियो

गीत की संगीत वीडियो का निर्देशन अमरदीप सिंह ने किया है, और इसमें नीरू बाजवा, ऐमी विर्क और सिंह स्वयं हैं। वीडियो के लिए कोरियोग्राफी अरविंद ठाकुर और रिची बर्टन ने की थी। एक साक्षात्कार में, सिंह ने बताया कि वीडियो को तीन बार में शूट किया गया था।
यह वीडियो २१ फरवरी २०१८ को टी-सीरीज़ द्वारा जारी की गयी थी, और मई २०१९ तक इसे यूट्यूब पर ८५० मिलियन से अधिक बार देखा गया, जिससे यह सबसे अधिक देखी जाने वाली भारतीय संगीत वीडियो बन गई।

अन्य संस्करण

गीत का एक पुरुष संस्करण भी इसी एल्बम के आठवें गीत के रूप में जारी किया गया था, जिसे गुरशबद ने गाया है। गीत का एक हिन्दी संस्करण तू लौंग मैं इलायची २०१९ की हिन्दी फ़िल्म लुका छुपी के लिए बनाया गया था। हिन्दी संस्करण तुलसी कुमार द्वारा गाया गया था, तथा इसके संगीत की रचना तनिष्क बागची ने, जबकि बोल कुणाल वर्मा ने लिखे थे। गीत के कई अन्य लोकप्रिय कवर भी हैं, जैसे पश्तो भाषा में, यूट्यूब पर स्वतंत्र रचनाकारों द्वारा अपलोड किए गए हैं।
मोक्षदा एकादशी

उद्देश्य

पद्मपुराणमें भगवान श्रीकृष्ण धर्मराज युधिष्ठिर से कहते हैं-इस दिन तुलसी की मंजरी, धूप-दीप आदि से भगवान दामोदर का पूजन करना चाहिए। मोक्षदाएकादशी बडे-बडे पातकों का नाश करने वाली है। इस दिन उपवास रखकर श्रीहरिके नाम का संकीर्तन, भक्तिगीत, नृत्य करते हुए रात्रि में जागरण करें।
पूर्वकाल में वैखानस नामक राजा ने पर्वत मुनि के द्वारा बताए जाने पर अपने पितरोंकी मुक्ति के उद्देश्य से इस एकादशी का सविधि व्रत किया था। इस व्रत के पुण्य-प्रताप से राजा वैखानस के पितरोंका नरक से उद्धार हो गया। जो इस कल्याणमयीमोक्षदा एकादशी का व्रत करता है, उसके सारे पाप नष्ट हो जाते हैं। प्राणियों को भवबंधन से मुक्ति देने वाली यह एकादशी चिन्तामणि के समान समस्त कामनाओं को पूर्ण करने वाली है। मोक्षदा एकादशी की पौराणिक कथा पढने-सुनने से वाजपेययज्ञ का पुण्यफलमिलता है।
मार्गशीर्ष शुक्ल एकादशी के दिन ही कुरुक्षेत्र में भगवान श्रीकृष्ण ने अर्जुन को श्रीमद्भगवद्गीताका उपदेश दिया था। अत:यह तिथि गीता जयंती के नाम से विख्यात हो गई। इस दिन से गीता-पाठ का अनुष्ठान प्रारंभ करें तथा प्रतिदिन थोडी देर गीता अवश्य पढें। गीतारूपीसूर्य के प्रकाश से अज्ञानरूपीअंधकार नष्ट हो जाएगा।

उद्देश्य

इस व्रत को करने वाला दिव्य फल प्राप्त करता है।
धुन

धुन (melody) संगीत के सुरों की ऐसे शृंखला होती है जिसे सुनने वाला एक इकाई के रूप में प्रतीत करता है। इसमें तारत्व (pitch) और ताल (rhythm) का मिश्रण होता है।
चीन-वियतनाम युद्ध

चीन-वियतनमा युद्ध (17 फरवरी, 1979 से 16 मार्च, 1979 तक) चीन तथा वियतनाम के बीच १९७९ में सीमा पर लड़ा गया था। चीन ने वियतनाम पर आक्रमण किया था और इसका कारण १९७८ में वियतनाम द्वारा कम्बोडिया पर 'आक्रमण एवं अधिकार' बताया था।
फोर्ड फिगो

यह भारत कि हैचबेक श्रेणी की एक प्रमुख कार हैं। इस कार का निर्माण फोर्ड इंडिया प्राइवेट लिमिटेड द्वारा चेन्नई में किया जाता हैं। यह पेट्रोल और डीजल दोनों इंजनों के विकल्प में उपलब्ध हैं। इसे वर्ष २०११ की सर्वश्वेष्ठ कार घोषित किया गया हैं।
शिकार

शिकार जानवरों को मारने या फँसाने का अभ्यास है, या ऐसा करने के इरादे से उनका पीछा करना है। जंगली जीवों या घरेलू जानवरों का शिकार आम तौर पर मनुष्यों द्वारा भोजन, मनोविनोद, उन शिकारी जानवरों को हटाने के लिए जो मनुष्यों या घरेलू जानवरों के लिए खतरनाक हैं, या व्यापार के लिए किया जाता है। वैध शिकार अवैध शिकार से अलग है, जो प्रजातियों की अवैध हत्या, फँसाना या कब्जा करना है। शिकार की जाने वाली प्रजातियों को भी शिकार ही के रूप में जाना जाता है और वह आम तौर पर स्तनधारी और पक्षी होते हैं।
शिकार लंबे समय से मानव उपभोग के लिए मांस आपूर्ति में प्रयुक्त एक अभ्यास रहा है। शिकार भी कीट नियंत्रण का साधन हो सकता है। शिकार समर्थकों का कहना है कि शिकार आधुनिक वन्यजीव प्रबंधन का एक आवश्यक घटक हो सकता है। उदाहरण के लिए, पर्यावरण की पारिस्थितिकीय वहन क्षमता के भीतर स्वस्थ जानवरों की आबादी को बनाए रखने में मदद के लिए जब प्राकृतिक शिकारी अनुपस्थित हो या बहुत दुर्लभ हो। हालांकि, अत्यधिक शिकार ने कई जानवरों को विलुप्त होने में भी भारी योगदान दिया है।
आले अहमद सुरूर

आले अहमद सुरूर (९ सितंबर १९११) उर्दू के सुप्रसिद्ध साहित्यकार हैं। उनका जन्म बदायूँ में हुआ। पहला कविता संग्रह सल सबिल १९३५ में प्रकाशित हुआ। नए और पुराने चिराग, तनक़ीद क्या है, अदब और नज़रिया, (आलोचनात्मक निबंध) ख़्वाब बाकी है (आत्मकथा) आदि रचनाओं के रचयिता आले अहमद को उत्तर प्रदेश उर्दू अकादमी, साहित्य अकादमी, इक़बाल पुरस्कार तथा पद्म भूषण (१९९१) से सम्मानित किया जा चुका है।
मध्य रेलवे (हार्बर लाइन)

मध्य रेलवे (भारत) की मुंबई में हार्बर लाइन पर निम्न स्टेशन आते हैं:-
गाउस का नियम

निर्वात में गाउस का नियम

इस नियम के अनुसार, किसी बन्द पृष्ठ से निर्गत सम्पूर्ण विद्युत फ्लक्स उस पृष्ठ से आबद्ध आवेश एवं निर्वात की विद्युतशीलता के अनुपात के बराबर होता है।
=== समाकलन
शिकागो ट्रिब्यून

प्रकाशन स्थल

यह दैनिक समाचार पत्र शिकागो से प्रकाशित होता है |
स्वन वू

परिचय

स्वन वू का जन्म ईसापूर्व 544 में हुआ था। उस समय चीन अपने इतिहास के वसंत व शरत काल में से गुजर रहा था। वे छी राज्य के निवासी थे। जब वे 19 वर्ष की उम्र के हुए, तो वे पूर्वी चीन के वू राज्य में गये और वू राज्य (आज के सू च्यो शहर) के उपनगर में सैन्य विद्या ग्रहण करने लगे। वू राज्य के अधिकारी वू ज़ी श्येन ने वू के राजा से स्वन वू का परिचय करवाया। स्वन ज़ी ने अपने 13 लेख वू के राजा को दिये। वू के राजा ने ये लेख पढ़े और पढ़ने के बाद स्वन वू की बड़ी प्रशंसा की। लेकिन, वू के राजा को यह पता नहीं चल पाया था कि स्वन वू इन विचारों को यथार्थ लड़ाई में प्रयोग कर सकेंगे या नहीं। इसलिए, उन्होंने स्वन वू को राजमहल की उच्च दासियों से अभ्यास करने का आदेश दिया।
स्वन वू ने 180 दासियों को दो दलों में विभाजित किया और वू के राजा की पसंदीदा दो सुन्दरियों को दोनों दलों का प्रधान नियुक्त किया।
यूकॉन

इतिहास

यूरोपीय लोगों के आने से पहले यहाँ प्राथमिक लोग या रेड इंडियन्स रहते थे। यूकॉन में पुरातात्विक खुदाई की जगहों से उत्तरी अमेरिका के मानवों की प्राचीनतम बस्तियों के सबूत मिलते हैं। इन जगहों पर रेड इंडियन्स, प्राथमिक लोगों के मौजूदगी के सबसे पुराने सबूत मौजूद हैं।
सन ८०० में अलास्का के चर्चिल पर्वत पर हुए ज्वालामुखी विस्फ़ोट ने दक्षिणी यूकॉन को जवालामुखी की राख से ढक दिया था जिसे आज भी क्लोंन्डिक राजमार्ग के किनारे देखा जा सकता है।
तटीय और अंदरूनी क्षेत्रों में रहने वाले प्राथमिक लोगों के पास एक बहुत बड़ा व्यापारिक तंत्र था। यहाँ यूरोपीय लोगों का आना १९वीं सदी की शुरुवात में ही फर का व्यापार से शुरु हुआ जिसके बाद यहाँ ईसाई मिशनरीयाँ आना शुरु हो गईं। 1870 और 1880 तक सोना खोदने वाले आना शुरु हो चुके थे जिसके बाद यहाँ की जनसंख्या बढने लगी और शहर का विस्तार शुरु हो गया। १८९७ में यहाँ मशहूर क्लोंडिक स्वर्ण अभियान शुरु हो गया। भारी संख्या में सोने की खोज में लोगो के आने से यह प्रान्त नॉर्थवेस्ट टेरीटरीज़ से अलग हो गया।

भूगोल

यूकॉन प्रान्त नक्शे पर किसी समकोण त्रिभुज की तरह दिखता है जिसकी सीमाएँ पश्चिम में (752 mi) मुख्यत: 141° प. देशांतर पर अमेरिकी राज्य अलास्का से 1,210 किलोमीटर तक मिलती हैं , पूर्व में नॉर्थवेस्ट टेरीटरीज़ और दक्षिण में ब्रिटिश कोलम्बिया से लगती हैं।  इसका उत्तरी तट ब्युफोर्ट सागर पर है। इसकी पूर्वी सीमा यूकॉन जलसम्भर और पूर्व में मैकेन्ज़ी पर्वतों में मैकेन्ज़ी नदी के जलसम्भर पर स्थित है।

जनसांख्यिकीय

दिसम्बर, २०१४ तक यूकॉन की जनसंख्या ३७,१८३ थी जो कि २००४ से 19.5% बढ़ गई थी।4,74,712.64 किमी² (1,83,287.57 वर्ग मील) के क्षेत्रफ़ल के साथ २०११ में इसका जनघनत्व 0.1/किमी² (0.2/वर्ग मील) था।
सन्निकटन

किसी भी चीज के परिमाण को ठीक-ठीक (exact) मान के निकट के किसी मान के रूप में अभिव्यक्त करने को सन्निकटन (approximation) कहते हैं। इसे प्राय: ≈ चिंह द्वारा निरूपित किया जाता है। सन्निकटन उतना ही करना चाहिये कि सन्निकटन के बावजूद राशि का परिमाण उपयोगी बना रहे।

सन्निकटन की आवश्यकता एवं उपयोग

सन्निकटन का लाभ यह है कि राशि का मान लिखना/पढ़ना/याद रखना सरल हो जाता है। सन्निकटन इस दृष्टि से भी उपयोगी प्रक्रिया है कि अनेकों स्थितियों में राशियो के मान के बारे में अनेक प्रकार की अनिश्चितता होती है। इसके अलावा भौतिक जगत की बहुत सी समस्याएँ इतनी जटिल हैं कि उपलब्ध साधनों से या विश्लेषण-विधियों की सहायता से उनकी ठीक-ठीक गणना करना लगभग असम्भव है। कभी-कभी यदि राशि के परिमाण के लिये ठीक-ठीक व्यंजक भी ज्ञात हो तो भी सन्निकटन का सहारा इसलिये ले लिया जाता है कि सन्निकटन से प्राप्त मान भी पर्याप्त शुद्ध प्राप्त होता है।
अनुपात परीक्षा

अनुपात गणित में अनुपात परीक्षा (ratio test) किसी श्रेणी के अभिसरण की जाँच के लिये प्रयुक्त होता है। यह परीक्षण सर्वप्रथम डी अलम्बर्ट (Jean le Rond d'Alembert) ने प्रकाशित किया था।
करज़ोक

इतिहास

सन् 1947 तक, करज़ोक रुपशू क्षेत्र की राजधानी था और मध्य एशिया जाने वाले व्यापारी मार्गों पर स्थित था। यहाँ के एक राजा, रुपशू गोबा, ने इधर नौ पक्के घर बनवाये।
आज गाँव में कई घर हैं और यहाँ रहने वाले चांगपा लोग बंजारों की जीवनी व्यतीत करते हुए गर्मियों के मौसम में यहाँ याक की खाल व बालों के तम्बू बनाकर कृषि करते हैं। इन तम्बुओं में धुआँ निकालने के लिए ऊपर की ओर छोटे रोशनदान बने होते हैं। चांगपा लोग बहुमूल्य पश्मीना ऊन और पुगा के चश्मों व अन्य स्रोतों से मिलने वाले नमक का व्यापार करके अन्न और अपनी आवश्यकताओं की अन्य चीज़ें ख़रीदते हैं। आधुनिकरण के साथ-साथ, गत कुछ वर्षों से करज़ोक में निर्माण हो रहा है और बंजर लोगों का जीवनचक्र भी परिवर्तित हो रहा है।
संकरण (जीवविज्ञान)

संकरण (हाइब्रिडाइजेशन) वह प्रक्रिया है जिसमें दो पादप या दो अलग-अलग जाति के जन्तुओं में निषेचन कराकर नया पादप या नया जन्तु उत्पन्न किया जाता है। इस प्रक्रिया से उत्पन्न संतान संकर (हाइब्रिड) कहलाती है।
कल्प (व्यक्ति)

कल्प नाम के चार व्यक्ति हुए हैं जिनमें एक राजा उत्तानपाद के पुत्र प्रसिद्ध भक्त ध्रुव के पुत्र थे। इनकी माता शिशुपाल की कन्या भ्रमी थी। इनकी विस्तृत कथा श्रीमद्भगवत में दी गई हैं। इनके भाई का नाम वत्सल था।
दूसरे कल्प यदुवंशी वसुदेव के पुत्र थे जिनकी माता का नाम उपदेवा था। उपदेवा के दस पुत्र हुए जिनमें कल्प के अतिरिक्त राजन्य तथा वर्ष भी थे। इनकी कथा भी भागवत में है।
तीसरे कल्प हिरण्यकशिपु की बहन सिंहिका के 13 पुत्रों में से एक थे। इनके पिता का नाम विप्रचिति था। इनकी कथा [मत्स्यपुराण]] में है।
चौथे कल्प एक महर्षि थे जिनकी कथा स्कंदपुराण में मिलती है। इन्होंने सिंधुपति विश्वावसु की एक कन्या को पाला था जिसका विवाह नेपाल के राजा दुर्दर्श से हुआ।
क्रांतिकारी एकता अंदोलन

क्रांतिकारी एकता अंदोलन (Movimiento de Unidad Revolucionaria) निकरागुआ का एक राजनीतिक दल है।
इस दल की स्थापना १९८८ में हुई थी। 
यह दल Unidad Revolucionaria का प्रकाशन करता है।
१९९० के संसदीय चुनाव में इस दल को १ सीट मिले। (१%)